11 ຄົນຍັງຫາຍສາບສູນ ໃນອຸບັດຕິເຫດກຳປັ່ນຫຼົ້ມ ຢູ່ຫວຽດນາມ
ອຸບັດຕິເຫດກຳປັ່ນບັນທຸກສິນຄ້າຫຼົ້ມ ໃນພາກໃຕ້ຫວຽດນາມ ຍັງມີພວກລູກເຮືອສິບກວ່າຄົນ ຫາຍສາບສູນ
ພວກກູ້ໄພກຳລັງຊອກຄົ້ນຫາລູກເຮືອຊາວຫວຽດນາມ 11 ຄົນທີ່ຍັງຫາຍສາບສູນ ຫຼັງຈາກ ກຳປັ່ນບັນທຸກສິນຄ້າຂອງພວກເຂົາເຈົ້າຫຼົ້ມ ຍ້ອນສະພາບດິນຟ້າອາກາດປັ່ນປ່ວນ ເຈົ້າໜ້າທີ່ກ່າວໃນວັນພຸດມື້ນີ້ວ່າເຮືອປະມົງທີ່ແລ່ນຜ່ານໄປໄດ້ຊ່ອຍກູ້ຊີວິດພວກລູກເຮືອຊາວ ຫວຽດນາມ 12 ຄົນຫຼັງຈາກກຳປັ່ນຂອງພວກເຂົາເຈົ້າຫຼົ້ມໃນມື້ວັນອັງຄານວານນີ້ ຂະນະທີ່ ພວມຈະແລ່ນໄປເຖິງແຄມຝັ່ງທະເລດ້ານໃຕ້ຂອງຫວຽດນາມລະຫວ່າງທີ່ເດີນທາງມາຈາກມາ ເລເຊຍ ໂຄສົກຄົນນຶ່ງຂອງຄະນະຊອກຄົ້ນແລະກູ້ໄພກ່າວວ່າ ໄດ້ມີການຮ້ອງຂໍໃຫ້ບັນດາເຮືອປະມົງ ຊ່ອຍໃນການຊອກຄົ້ນຫາ ພວກລູກເຮືອເຫຼົ່ານີ້ ຍ້ອນສະພາບດິນຟ້າອາກາດປັ່ນປ່ວນທີ່ຍັງ ດຳເນີນຢູ່ຕໍ່ມາ ໄດ້ເປັນອຸບປະສັກຂັດຂວາງ ກຳປັ່ນຂອງຫວຽດນາມລຳນີ້ ແມ່ນກຳປັ່ນບັນທຸກສິນຄ້າລຳທີ 2 ທີ່ໄດ້ຫຼົ້ມຢູ່ນອກ ແຄມຝັ່ງ ທະເລຂອງຫວຽດນາມ ໃນເດືອນນີ້ ກຳປັ່ນບັນທຸກຕູ້ຄອນເທນເນີ Phu Tan ໄດ້ຫຼົ້ມຢູ່ໃນບໍລິເວນທະເລລະຫວ່າງຫວຽດນາມ ຫາເກາະໄຮນັງຂະນະທີ່ເກີດລົມພາຍຸໃນວັນທີ 16 ທັນວາຜ່ານມາ ພວກກູ້ໄຟໄດ້ພົບເຫັນ ຜູ້ລອດຊີວິດມາໄດ້ 3 ຄົນແລະສົບຄົນຕາຍຜູ້ນຶ່ງຈາກອຸບັດຕິເຫດດັ່ງກ່າວແຕ່ພວກລູກເຮືອ 23 ຄົນຍັງຊອກຫາບໍ່ທັນພໍ້ເທື່ອ